ສຫລ ແລະ ເກົາຫຼີໃຕ້ ສະເໜີ ເງື່ອນໄຂ ສຳຫລັບ ເຈລະຈາ ກັບ ພຽງຢາງ
ຫຼັງຈາກ ກອງ​ປະຊຸມ​ສຸດ​ຍອດ ທີ່​ທຳນຽບຂາວ​ແລ້ວ ພວກຜູ້ນຳ​ທັງ​ສອງ ​ຈຶ່ງໄດ້​ເລັງໄປ​ຍັງ​ ເກົາຫຼີ​ເໜືອ ວ່າ​ ເປັນ​ໄພ​ຂົ່ມຂູ່​ຢ່າງ​ຍິ່ງ​ໃຫຍ່ ຂອງ​ຂົງ​ເຂດ​ດັ່ງກ່າວ.
ສະຫະລັດ ແລະ ເກົາຫຼີໃຕ້ ກ່າວວ່າ ເກົາຫຼີເໜືອ ມີທ່າທາງວ່າ ຈະເປັນໄພຂົ່ມຂູ່ ຕໍ່ຄວາມໝັ້ນຄົງ ໃນຂົງເຂດເອເຊຍປາຊີຟິກ ແຕ່ພວກເພິ່ນກໍຍັງຍິນດີທີ່ຈະດຳເນີນການພົວພັນ ກັບພຽງຢາງຢູ່ ຖ້າພຽງຢາງ ສະແດງທ່າທີ ວ່າຈະຈິງຈັງໃນການລົບລ້າງ ຄວາມ ສາມາດທາງ ດ້ານນິວເຄລຍຂອງຕົນ ຜູ້ນຳຂອງທັງສອງປະເທດ ດັ່ງກ່າວ ໄດ້ຖະແຫລງ ຫຼລັງຈາກ ກອງປະຊຸມສຸດຍອດ ໃນ ວໍຊິງຕັນ ເມື່ອວັນສຸກສັບປະດາແລ້ວນີ້ ຜູ້ສື່ຂ່າວ Mary Alice Salinas ລາຍງານ ຈາກທຳນຽບຂາວ ຊຶ່ງໄຊຈະເລີນສຸກ ຈະນຳມາສະເໜີທ່ານ ໃນອັນດັບຕໍ່ໄປ ການຊ້ອມຮົບ ທາງທະຫານ ຮ່ວມກັນ ລະຫວ່າງ ສະຫະລັດ ກັບ ເກົາຫຼີໃຕ້ ມີເປົ້າໝາຍ ແນໃສ່ ເພື່ອຮັບປະກັນ ຄວາມໝັ້ນຄົງ ບົນພື້ນຖານຂອງການຮ່ວມມືກັນ ລະຫວ່າງ ສອງ ປະເທດ ທີ່ເປັນພັນທະມິດ ມາໄດ້ຫຼາຍກວ່າ 60 ປີຜ່ານມາ ປະທານາທິບໍດີ ສະຫະລັດ ທ່ານບາຣັກ ໂອບາມາ ເວົ້າວ່າ ຫຼັງຈາກ ກອງປະຊຸມສຸດຍອດ ທີ່ທຳນຽບຂາວແລ້ວ ພວກຜູ້ນຳທັງສອງ ຈຶ່ງໄດ້ເລັງໄປຍັງ ເກົາຫຼີເໜືອ ວ່າ ເປັນໄພຂົ່ມຂູ່ຢ່າງຍິ່ງໃຫຍ່ ຂອງຂົງເຂດດັ່ງກ່າວ ປະທານາທິບໍດີ ໂອບາມາ ເວົ້າອີກວ່າ ເຖິງຢ່າງໃດກໍຕາມ ປະທານປະເທດ ເກົາຫຼີເໜືອ ທ່ານ Kim Jong Un ແມ່ນຖືກມອງເຫັນ ວ່າ ເປັນຜູ້ນຳ ທີ່ບໍ່ສາມາດບອກລ່ວງໜ້າໄດ້ ຊຶ່ງທັງສອງປະເທດ ໄດ້ກ່າວວ່າ ພວກເພິ່ນ ແມ່ນເປີດກວ້າງໃຫ້ມີການເຈລະຈາ ກັບພຽງຢາງ ປະທານາທິບໍດີ ໂອບາມາ ເວົ້າວ່າ ສ່ວນປະທານາທິບໍດີ ເກົາຫຼີໃຕ້ ທ່ານນາງ Park Geun-hye ກໍເວົ້າວ່າ ແຕ່ພວກເພິ່ນກ່າວວ່າ ມາເຖິງຕອນນີ້ ເກົາຫຼີເໜືອ ຍັງສະແດງວ່າ ບໍ່ມີຄວາມສົນໃຈເລີຍ ທີ່ຈະຍົກເລີກການສ້າງອາວຸດນິວເຄລຍ ທ່ານ Scott Snyder ຈາກສະພາພົວພັນຕ່າງປະເທດ ເວົ້າວ່າ